Kezdeti tapasztalataink az mpMR fúziós ultrahangvezérelt prosztatabiopsziával
Authors: Hüttl András Béla , Korda Dávid Ádám , Lénárd M. Zsuzsanna , Szendrői Attila , Rudas Gábor , Kalina Ildikó , Fejér Bence , Szabó József , Takács Szabolcs , Nyirády Péter 
Published: December 2020

Összefoglaló.
Bevezetés: A prosztatarák diagnosztikájában az utóbbi években
paradigmaváltás történt. Az MR-vizsgálat fejlődése lehetővé tette a
prosztatatumor gyanús elváltozásainak célzott mintavételét. Az mpMR fúziós
biopszia pontos és költséghatékony módszer. Célkitűzés:
Célkitűzésünk az volt, hogy összegezzük az mpMR fúziós biopsziák terén szerzett
tapasztalatainkat. Módszer: A Semmelweis Egyetem Urológiai
Klinikáján 2017 és 2019 között 40, mpMR fúziós biopsziát végeztünk a
BioJet-program segítségével, transperinealis behatolásból. Az MR-vizsgálatok
kiértékelése a PI-RADS v2 ajánlása szerint történt. Megvizsgáltuk, hogy a
laesiók PI-RADS-besorolása, elhelyezkedése, mérete, az extraprosztatikus
terjedés jeleinek megléte, a páciensek PSA-, illetve PSAD-értékei, valamint a
prosztata volumene befolyásolja-e a mintavételek kimenetelét.
Eredmények: A célzott mintavételek során pácienseink
80%-ánál igazolódott malignitás. PI-RADS 5. és 4. besorolású laesiók esetén a
detektációs ráta 91%, illetve 85%, míg PI-RADS 3. laesióknál 20% volt. A
perifériás zóna elváltozásainál szignifikánsan magasabb volt a pozitív eredmény
valószínűsége, mint a tranzicionális zóna laesióinál (khi2(1) =
6,555, p = 0,010, Fisher-féle egzakt p = 0,017, V = 0,355). Az extraprosztatikus
terjedés jelei és a magasabb PSAD-értékek növelték a pozitív minták
valószínűségét (khi2(1) = 7,704, p = 0,006, Fisher-féle egzakt p =
0,004, V = 0,355; illetve 0,47 ± 0,50 ng/ml2 vs. 0,18 ± 0,17
ng/ml2; Z = 3,447, p<0,001), míg az elváltozások mérete nem
befolyásolta a kimenetelt. A prosztatavolumen szignifikánsan magasabb volt
azoknál, akiknél nem igazolódott malignitás (50,9 ± 18,8 ml vs. 119,6 ± 91,6 ml;
Z = –3,505, p<0,001). Következtetések: Az elvégzett fúziós
biopsziák detektációs rátája magasabb volt az irodalmi átlagnál. Eredményeink
alapján a mintavételek kimenetelét befolyásolhatja az elváltozások
PI-RADS-besorolása, elhelyezkedése, az extraprosztatikus terjedés, a
PSAD-értékek, valamint a prosztatatérfogat. A fenti szempontok
figyelembevételével kiválaszthatók azok a páciensek, akik a legtöbbet
profitálhatnak a beavatkozásból. Orv Hetil. 2020; 161(52): 2188–2194.
Summary.
Introduction: The past decade has seen some major changes in
the diagnostics of prostate cancer. Progress in MR imaging has allowed us to
better visualise prostate cancer and thus perform targeted biopsies of tumour
suspect lesions. mpMRI-ultrasound fusion-guided prostate biopsy is a precise and
cost-effective method to diagnose prostate cancer. Objective:
The purpose of this study was to summarise our results in mpMRI-ultrasound
fusion biopsy between 2017 and 2019 and compare them with the findings in the
current literature. Method: Between 2017 and 2019, fully 40,
mpMRI-ultrasound fusion biopsies were performed transperineally using the BioJet
fusion system at Semmelweis University Urology Clinic. The MRI evaluations were
done in line with the PI-RADS v2 guidelines. It was analysed whether the PI-RADS
score, the location of the tumour, lesion size, the signs of extraprostatic
extension, PSA/PSAD density and prostate volume have an influence on the outcome
of mpMRI-ultrasound fusion biopsy. Results: Prostate cancer was
diagnosed in 80% of the cases during targeted biopsies. The detection rate was
91%, 85%, and 20% for PI-RADS 5, 4 and 3 lesions, respectively. The detection
rate was significantly higher for lesions located at the peripheral zone
compared to the ones in the transitional zone (khi2(1) = 6.555, p =
0.010, Fisher-exact p = 0.017, V = 0.355). Signs of extraprostatic extension and
higher PSAD correlated with better detection rate (khi2(1) = 7.704, p
= 0.006, Fisher-exact p = 0.004, V = 0.355; and 0.47 ± 0.50 ng/ml2
vs. 0.18 ± 0.17 ng/ml2; Z = 3.447, p<0.001, respectively). The
size of the lesions did not influence the outcome. The analysis showed a
significant correlation between large prostate volumes and negative biopsies
(50.9 ± 18.8 ml vs. 119.6 ± 91.6 ml; Z= –3.505, p<0.001).
Conclusions: The detection rate of prostate cancer with
targeted biopsies was higher than the data found in the international
literature. The PI-RADS score, the location of the tumour, MRI signs of
extraprostatic extension, PSAD and prostate volume had an influence on the
detection rate. Our findings may promote a better selection of the best
candidates for targeted biopsies in the future. Orv Hetil. 2020; 161(52):
2188–2194.